Nr. 28 din 10.01.2020

Catre ,

Direcția Generală de Asistență Socială și Protecția Copilului Suceava

În atenția D-nei Director Executiv Georgeta Nadia Crețuleac

Raport de activitate pentru anul 2019 - sef centru la Centrul de servicii

pentru copilul aflat in dificultate Siret

Centrul de servicii pentru copilul aflat in dificultate Siret functioneaza cu respectarea prevederilor cadrului general de organizare si functionare a serviciilor sociale si are in componenta sa urmatoarele servicii :

* Centrul terapeutic modular pentru copilul cu nevoi speciale –AMA DEUS Siret , cu o capacitate de 34 locuri , pentru copii/tineri cu dizabilitati .
* Casa de tip familial-ALMA MATER-Siret , cu o capacitate de 10 locuri , pentru copii /tineri aflati in dificultate .

Scopul serviciilor sociale din cadrul Centrului de servicii pentru copilul aflat in dificultate Siret reprezinta un ansamblu de masuri de protectie , de programe si planuri de interventie , obiective si activitati pe termen scurt, mediu si lung pentru copiii/tinerii cu nevoi speciale , grave si severe de sanatate , separati definitiv sau temporar de parinti , asigurarea conditiilor optime de dezvoltare , educatie , ingrijire medicala , depasirea situatiilor de dificultate , prevenirii riscului de excluziune sociala , a promovarii incluziunii sociale si cresterea calitatii vietii .

Centrul de servicii pentru copilul aflat in dificultate Siret , cu cele doua servicii sociale este condus de catre seful de centru , care asigura conducerea , organizarea , coordonarea , indrumarea si controlul activitatii serviciilor si a indeplinirii scopului pentru care au fost infiintate cu respectarea standardelor minime de calitate pentru serviciile sociale de tip rezidential destinate copiilor din sistemul de protectie speciala , prin indeplinirea urmatoarelor atributii :

* Asigura conducerea , organizarea si coordonarea intregii activitati din cadrul Centrului de servicii pentru copilul aflat in dificultate Siret , fiind concretizata prin intalnirile de lucru /sedinte cu intreg personalul din cele doua servicii , acestea fiind derulate lunar conform proceselor verbale incheiate ;
* Respectă metodologia de lucru cu copii cu nevoi speciale şi standardele minime de calitate în domeniu. Aplicarea standardelor minime de calitate in vigoare – cele doua centre au fost verificate în cursul anului 2019 de Autoritatea Judeteana de Plati si Inspectie Sociala ca urmare a obtinerii licentelor de functionare provizorii emise de Autoritatea Nationala pentru Protectia Drepturilor Copilului si Adoptie ;
* Controlează şi răspunde de prezenţa personalului la locul de munca , conform graficelor de lucru , prin verificarea periodică a condicii de prezenţă şi prin monitorizarea pontajelor. Evaluarea performantelor profesionale individuale ale angajaţilor in luna ianuarie, adresa nr. 44508 din 31.01.2019.
* S-au instituit masuri de control intern/managerial, aplicate pentru a gestiona riscurile identificate, a fost intocmit şi aprobat Registrul Riscurilor, a fost completat cu Regulamentul UE 679/2016 şi revizuit conform Anexei Chestionarului de Autoevaluare nr. 835 din 10.12.2019, revizuirea riscurilor existente şi stabilirea măsurilor de gestionare a acestora.
* Monitorizează starea de sanatate de a copiilor /tinerilor cu nevoi speciale prin personalul medical angajat , prin profilaxia si mentinerea starii de sanatate ;
* În urma şedinţelor de instruire pe linie de SSM şi PSI se aduc la cunoştinţă personalului angajat obligaţiile acestora în vederea asigurării securităţii beneficiarilor pentru prevenirea incendiilor, altor calamităţi si accidentelor de muncă.
* Conform planului anual de acţiune se urmăreşte perfecţionarea personalului, asigurarea condiţiilor pentru recuperarea şi reabilitatrea beneficiarilor printr-un echilibru între activitatile care se desfasoara in centrul terapeutic şi activităţile de socializare / recreere desfăşurate în alte locaţii.
* Pe parcursul lunii august 2019 , la Casa de tip familial –Alma Mater , s-au efectuat lucrari de reparatii si igenizare ( varuit) in toate incaperile din cadrul casei de catre personalul angajat , oferind conditii optime de locuit pentru beneficiarii casei de tip familial .
* In perioada mai - august 2019 , in cadrul modulelor din cadrul centrului terapeutic , s-au efectuat lucrari de reparatii si igienizare ( varuit ) in toate incaperile din cadrul centrului de catre personalul angajat , oferind conditii optime de locuit pentru beneficiarii centrului terapeutic .

- Promovarea imaginii celor doua centre se organizeaza prin implicarea intregului personal la desfasurarea activitatilor de socializare, recreere si reabilitare , care cuprind urmatoarele evenimente astfel :

* Zilele de nastere a copiilor/tinerilor – oferind fiecarui copil /tanar un cadru festiv si o atmosfera de sarbatoare ;
* 1 martie si 8 martie ( ziua martisorului si ziua mamei ) – prin desfasurarea de activitati specifice –confectionare martisoare , felicitari , program artistic cu participarea voluntarilor din cadrul Fundatiei -Eagle House-Siret ;
* 2 aprilie –Ziua internationala de constietizare a Autismului – pentru marcarea acestei zile copiii/tinerii din cadrul centrului au participat la diverse activitati in functie de abilitatile lor , respectiv –umflarea baloanelor de culoarea albastra , desene specifice in diverse nuante de albastru , jocuri sportive in curtea centrului terapeutic ;
* 9 mai –Ziua Europei – marcarea acestui eveniment prin participarea unui grup de copii din cadrul centrului terapeutic la desfasurarea unor activitati impreuna cu elevii de la Scoala Gimnaziala-Petru Musat –Siret , conform protocolului de colaborare ,, Bucuria de a darui !”
* In cadrul Campaniei ,, Porti Deschise’’ organizat de DGASPC Suceava, in cadrul centrului terapeutic acest eveniment a fost desfasurat in data de 7 iunie 2019 , impreuna cu voluntari din cadrul Fundatiei –Eagle House-Siret si elevi de la Scoala Gimnaziala –Petru Musat , desfasurandu-se diverse activitati de desen si pictura pe astfalt , jocuri sportive ;
* Sarbatorile de Pasti - amenajarea in cadrul modulelor cu obiecte specifice acestor sarbatori si confectionarea de felicitari cu acest specific de catre copii/tineri din cadul centrului ;
* 1 Iunie –Ziua Internationala a Copilului – marcarea acestei zile impreuna cu elevii clasei a IV-a C de la Scoala Gimnaziala –Petru Musat – Siret , coordonati de profesor Mihaela Cost , in care copiii /tinerii din cadrul centrului terapeutic au participat impreuna cu ceilalti copii la diverse activitati , respectiv desene pe asfalt, jocuri distractive , concursuri sportive , dansuri , etc ;
* Zilele Orasului Siret – participarea copiilor/tinerilor la spectacole de divertisment , diverse concursuri pentru copii/tinerii din casa de tip familial;
* Miniexcursii la munte in localitatile Sucevita , Malini impreuna cu voluntari din cadrul Fundatiei –Eagle House –Siret , desfasurandu-se activitati sportive , jocuri , drumetii pe munte si servirea picnicurilor in natura ;
* Saptamana –Scoala altfel- vizitarea copiilor/tinerilor din cadrul centrului terapeutic de catre elevi din cadrul scolilor gimnaziale din Cajvana , Marginea , Siret ;
* 3 decembrie –Ziua Internationala a Persoanelor cu Dizabilitati – participarea copiilor/tinerilor la marsul „Egal e normal ” impreuna cu alte institutii , fundatii , scoli , biserici ;
* Participarea unui grup de copii/tineri la spectacolul ,,Deschide Ochii, Deschide Inima’’ organizat de DGASPC Suceava la Iulius Mall, cu ocazia Zilei Internaţionale a Persoanelor cu Dizabilităţi, acestia si-au amenajat o expozitie cu produse confectionate de acestia in cadrul activitatilor desfasurate in centrul terapeutic .
* Sarbatorile de iarna - Mos Nicolae , Nasterea Domnului , Mos Craciun  - marcarea acestor evenimete in cadrul protocolului de colaborare –,, Veniti cu bucurie , veniti cu veselie! ’’ impreuna cu voluntari din Fundatia-Eagle House –Siret care au prezentat un program cu colinde si au oferit cadouri copiilor /tinerilor .
* Desfasurarea protocolului de colaborare ,, Magia Sarbatorilor – izvor de bucurie ’’ impreuna cu elevii claselor a X-a , a XI-a de la Colegiul Tehnic-Latcu Voda – Siret si elevii din clasele a VIII si I-ai de la Scoala Gimnaziala –Petru Musat –Siret , care au pregatit un program de colinde si de poezii, sarbatorind impreuna aceasta perioada a sarbatorilor .

In cursul anului 2019 , Centrul terapeutic modular pentru copilul cu nevoi speciale –Ama Deus-Siret , a fost sponsorizat cu suma totala de - 15.213 lei , constand in alimente , medicamente , obiecte de inventar , o minisera pentru cultivarea legumelor , de catre Fundatiile ,, Eagle House ” –Siret , Asociatia International Christian Ministries -Suceava , Farmacia Remedia si alte persoane fizice .

Intocmit -Sef centru ,

Precob Oltea